Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/020 ES/Comunidad Valenciana υπόδηση, της Ισπανίας) /* COM/2012/0204 final */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), μέσω ενός μηχανισμού ευελιξίας, μέχρι το ποσό των 500 εκατ. ευρώ ετησίως, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 28 Δεκεμβρίου 2011 η Ισπανία υπέβαλε την αίτηση EGF/2011/020 ES/ ES/Comunidad Valenciana-Υπόδηση για χρηματοδοτική συνεισφορά από το ΕΤΠ, ύστερα από απολύσεις που σημειώθηκαν σε 146 επιχειρήσεις που δραστηριοποιούνται στον κλάδο 15 της NACE αναθ. 2 («Βιομηχανία δέρματος και δερμάτινων ειδών»)[3], στην περιφέρεια NUTS II Comunidad Valenciana (ES52) στην Ισπανία. Έπειτα από ενδελεχή εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/020 Κράτος μέλος || Ισπανία Άρθρο 2 || (b) Εμπλεκόμενες επιχειρήσεις || 146 Περιφέρεια NUTS II || Comunidad Valenciana (ES52) Κλάδος NACE αναθ. 2 || 15 («Βιομηχανία δέρματος και δερμάτινων ειδών») Περίοδος αναφοράς || 25.1.2011 – 25.10.2011 Ημερομηνία έναρξης των εξατομικευμένων υπηρεσιών || 26.3.2012 Ημερομηνία υποβολής της αίτησης || 28.12.2011 Απολύσεις κατά τη διάρκεια της περιόδου αναφοράς || 876 Απολυμένοι εργαζόμενοι που αναμένεται να συμμετάσχουν στα μέτρα || 350 Δαπάνες για τις εξατομικευμένες υπηρεσίες (σε ευρώ) || 2 392 100 Δαπάνες για τη χρήση του ΕΤΠ[4] (σε ευρώ) || 118 000 Δαπάνες για τη χρήση του ΕΤΠ (%) || 4,7 Συνολικός προϋπολογισμός (σε ευρώ) || 2 510 100 Συνεισφορά του ΕΤΠ (65 %) (σε ευρώ) || 1 631 565 1. Η αίτηση υποβλήθηκε στην Επιτροπή στις 28 Δεκεμβρίου 2011 και συμπληρώθηκε με επιπρόσθετα στοιχεία έως τις 23 Φεβρουαρίου 2012. 2. Η αίτηση πληροί τους όρους κινητοποίησης του ΕΤΠ, που ορίζονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που προβλέπεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές που επήλθαν στο παγκόσμιο εμπόριο λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για να αποδειχθεί η σχέση μεταξύ των απολύσεων και των μεγάλων διαρθρωτικών αλλαγών στα παγκόσμια εμπορικά πρότυπα λόγω της παγκοσμιοποίησης, η αίτηση περιγράφει τις απολύσεις στην Κοινότητα της Βαλένθιας (Comunidad Valenciana) καθώς και τις ριζικές αλλαγές που πραγματοποιούνται στη διανομή στον τομέα της υπόδησης. Το παγκόσμιο εμπόριο στον τομέα της υπόδησης κυριαρχείται όλο και περισσότερο από τρίτες χώρες, ιδίως από την Κίνα και την Ινδία, και χώρες όπως το Βιετνάμ και η Ινδονησία συνεχίζουν να αυξάνουν το μερίδιό τους στην παγκόσμια παραγωγή. 4. Το επιχείρημα της Ισπανίας είναι ότι, σύμφωνα με τα διαθέσιμα στοιχεία[5], οι εισαγωγές υποδημάτων από χώρες εκτός ΕΕ στην ΕΕ αυξήθηκε κατά 6 % σχεδόν την περίοδο 2006-2009, ενώ οι εξαγωγές μειώθηκαν κατά 16,4 % την ίδια περίοδο. Ως άμεση συνέπεια της πτώσης των εξαγωγών μειώθηκε και ο αριθμός των κατασκευαστών υποδημάτων στην EΕ-27: το 2008 υπήρχαν μόνο 24 000 στην ΕΕ, ενώ το 2005 υπήρχαν ακόμη 27 125. Η μείωση αυτή του αριθμού των επιχειρήσεων (της τάξης του 11,58 %) είχε άμεσο αντίκτυπο στην απασχόληση: την περίοδο 2005-2008 χάθηκαν 78 800 άμεσες θέσεις εργασίας, που αντιπροσώπευαν σχεδόν το 20 % του συνόλου. 5. Οι εισαγωγές υποδημάτων στην Ισπανία ακολούθησαν επίσης ανοδική πορεία και αυξήθηκαν σχεδόν κατά 20 % την περίοδο 2006-2010. Ωστόσο, ο αντίκτυπος από την ανισορροπία μεταξύ εισαγωγών και εξαγωγών στην ισπανική υπόδηση ήταν μεγαλύτερος από ό,τι στην ΕΕ συνολικά: ο αριθμός των κατασκευαστών μειώθηκε κατά 35,96 % την περίοδο 2006-2010 (ή 24,27 % αν εξετάσουμε μόνο την περίοδο 2006-2009), αφού ο αριθμός των επιχειρήσεων μειώθηκε από 2 283 σε 1 462. Συνεπώς, η απασχόληση συρρικνώθηκε κατά 31,80 % και την ίδια περίοδο χάθηκαν 10 663 άμεσες θέσεις εργασίας. 6. Οι απολύσεις στην Ισπανία ακολουθούν τη γενική τάση στη βιομηχανία υποδημάτων στην ΕΕ η οποία είναι η μετεγκατάσταση σε χώρες που δεν ανήκουν στην ΕΕ και στις οποίες οι περισσότερες επιμέρους διεργασίες μεταποίησης έχουν μικρότερο κόστος, ενώ στην ΕΕ διατηρούνται μόνο οι υψηλής αξίας εργασίες της μεταποίησης, όπως είναι ο σχεδιασμός και το μάρκετινγκ του προϊόντος. Απόδειξη του αριθμού των απολύσεων και συμμόρφωση με τα κριτήρια του άρθρου 2 στοιχείο β) 7. Η Ισπανία υπέβαλε την αίτηση αυτή δυνάμει των κριτηρίων παρέμβασης που προβλέπονται στο άρθρο 2 στοιχείο β) του κανονισμού (ΕΚ) αριθ. 1927/2006, σύμφωνα με τα οποία απαιτούνται τουλάχιστον 500 απολύσεις εντός εννέα μηνών, σε επιχειρήσεις που δραστηριοποιούνται στον ίδιο κλάδο NACE αναθ. 2 σε μία περιφέρεια ή σε δύο συνορεύουσες περιφέρειες σε επίπεδο NUTS II σε ένα κράτος μέλος. 8. Η αίτηση αναφέρει 876 απολύσεις σε 146 επιχειρήσεις που κατατάσσονται στον κλάδο 15 της NACE αναθ. 2 («Βιομηχανία δέρματος και δερμάτινων ειδών») στην περιφέρεια NUTS II της Comunidad Valenciana (ES52) κατά τη διάρκεια της εννεάμηνης περιόδου αναφοράς από την 25η Ιανουαρίου 2011 έως την 25η Οκτωβρίου 2011. Από αυτές τις απολύσεις, οι 862 υπολογίστηκαν σύμφωνα με τις διατάξεις του άρθρου 2 δεύτερο εδάφιο δεύτερη περίπτωση του κανονισμού (EΚ) αριθ. 1927/2006. Άλλες 14 απολύσεις υπολογίστηκαν σύμφωνα με την τρίτη περίπτωση του ίδιου εδαφίου. Η Επιτροπή έλαβε την επιβεβαίωση που απαιτείται βάσει του άρθρου 2 παράγραφος 2 δεύτερο εδάφιο τρίτη περίπτωση, ότι πρόκειται για τον πραγματικό αριθμό των απολύσεων που πραγματοποιήθηκαν. Εξήγηση της απρόβλεπτης φύσης των εν λόγω απολύσεων 9. Οι ισπανικές αρχές ισχυρίζονται ότι ο τομέας της υπόδησης είχε ήδη αναδιαρθρωθεί για να αντιμετωπίσει την απελευθέρωση της αγοράς και επέλεξε να παράγει είδη υψηλής προστιθέμενης αξίας και να εστιάζεται στις εξαγωγές. Τα χρόνια πριν από την οικονομική και χρηματοπιστωτική κρίση, η προσέγγιση αυτή τους παρείχε σταθερό εισόδημα. Ωστόσο, εξαιτίας της κρίσης και της περιορισμένης πίστωσης, πολλές μικρές και μεσαίες επιχειρήσεις αντιμετώπισαν σοβαρές δυσκολίες, καθώς δεν είχαν επαρκή οικονομική ευελιξία για να αντεπεξέλθουν στη νέα κατάσταση της πτώσης των εξαγωγών και της συστολής της εγχώριας αγοράς. Το αποτέλεσμα ήταν ότι 188 επιχειρήσεις που αντιστοιχούν στο 16,64 % του συνολικού αριθμού κατασκευαστών υποδημάτων στην Κοινότητα της Βαλένθιας σταμάτησαν τη δραστηριότητά τους και το 2010 έκλεισαν με αποτέλεσμα την απώλεια θέσεων εργασίας. Ταυτοποίηση των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση 10. Η αίτηση αφορά 876 απολύσεις στις ακόλουθες 146 εταιρείες: Επιχειρήσεις και αριθμός απολύσεων ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Συνολικός αριθμός επιχειρήσεων: 146 || Συνολικός αριθμός απολύσεων: 876 || 11. Όλοι οι απολυμένοι εργαζόμενοι θα έχουν τη δυνατότητα να συμμετάσχουν στα μέτρα. Ωστόσο, οι ισπανικές αρχές, με βάση την προηγούμενη εμπειρία τους από τη διαχείριση συνεισφορών του ΕΤΠ, εκτιμούν ότι 350 περίπου εργαζόμενοι θα επιλέξουν να συμμετάσχουν στα μέτρα του ΕΤΠ. 12. Η κατανομή των 876 εργαζομένων έχει ως εξής: Κατηγορία || Αριθμός || Ποσοστό Άνδρες || 465 || 53,03 Γυναίκες || 411 || 46,97 Πολίτες της ΕΕ || 872 || 99,54 Μη πολίτες της ΕΕ || 4 || 0,46 Ηλικίας 15-24 ετών || 27 || 3,08 Ηλικίας 25-39 ετών || 427 || 48,74 Ηλικίας 40-54 ετών || 336 || 38,36 Ηλικίας 55-59 ετών || 65 || 7,42 Άνω των 60 ετών || 21 || 2,40 13. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Τεχνικοί || 8 || 0,91 Υπάλληλοι γραφείου || 45 || 5,14 Τεχνίτες και εργάτες σε τεχνικά επαγγέλματα || 455 || 51,95 Ανειδίκευτοι εργάτες || 368 || 42,00 14. Από πλευράς επιπέδου εκπαίδευσης, η κατανομή έχει ως εξής: Επίπεδο εκπαίδευσης || Αριθμός || Ποσοστό Βασική εκπαίδευση (έως το τέλος της υποχρεωτικής εκπαίδευσης) || 362 || 41,32 Ανώτερη δευτεροβάθμια εκπαίδευση || 59 || 6,74 Τριτοβάθμια εκπαίδευση || 27 || 3,08 Άλλο (άτυπη εκπαίδευση) || 4 || 0,46 Ανεκπαίδευτοι ή άτομα που εγκατέλειψαν πρόωρα το σχολείο || 424 || 48,40 15. Σύμφωνα με το άρθρο 7 του κανονισμού (ΕΚ) αριθ. 1927/2006, η Ισπανία επιβεβαίωσε ότι εφαρμόστηκε η πολιτική της ισότητας μεταξύ γυναικών και ανδρών, καθώς και η αρχή της μη διάκρισης, και ότι θα εξακολουθήσουν να εφαρμόζονται, κατά τα διάφορα στάδια της εφαρμογής του ΕΤΠ και, ιδίως, όσον αφορά την πρόσβαση σε αυτό. Περιγραφή της θιγόμενης περιοχής, των αρχών της και των σχετικών ενδιαφερόμενων μερών 16. Η περιοχή που θίγεται από τις απολύσεις βρίσκεται στην περιφέρεια του NUTS II της Comunidad Valenciana (Κοινότητας της Βαλένθιας) και επικεντρώνεται σε τρεις «comarcas» (comarca= διοικητική υποδιαίρεση, χοντρικά αντίστοιχο της κομητείας) Alto, Medio y Bajo Vinalopó στην περιφέρεια του NUTS III Alicante. 17. Το 11,5 % όλων των ισπανικών επιχειρήσεων εδρεύει στην Κοινότητα της Βαλένθιας. Ο μεταποιητικός τομέας αντιστοιχεί στο 26 % της συνολικής απασχόλησης στην περιφέρεια αυτή· ενώ ο τομέας των υπηρεσιών αντιστοιχεί στο 60 %, ο κατασκευαστικός τομέας στο 10 % και ο πρωτογενής τομέας στο 4 %. Το επιχειρηματικό μοντέλο στην Κοινότητα της Βαλένθιας χαρακτηρίζεται από τον υψηλό αριθμό μικρών και μεσαίων επιχειρήσεων που ειδικεύονται στην κατασκευή επίπλων, παπουτσιών, υφασμάτων, κεραμικών και παιχνιδιών. Οι βιομηχανίες αυτές συγκεντρώνονται σε περιοχές γύρω από έναν περιορισμένο αριθμό δήμων. 18. Τα κύρια ενδιαφερόμενα μέρη είναι η Generalitat Valenciana (η αυτόνομη κυβέρνηση της Comunidad Valenciana) και ιδίως το περιφερειακό υπουργείο Εκπαίδευσης, Κατάρτισης και Απασχόλησης· η SERVEF (δημόσιος οργανισμός απασχόλησης της αυτόνομης κυβέρνησης)· τα συνδικάτα FIA-UGT-PV και CCOO-PV[6] και η AVECAL (Ένωση κατασκευαστών υποδημάτων της Κοινότητας της Βαλένθιας). Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 19. Η Ισπανία είναι ο δεύτερος παραγωγός υποδημάτων στην ΕΕ, αφού της αναλογεί σχεδόν το 25 % της συνολικής παραγωγής της ΕΕ. Από τους ισπανούς κατασκευαστές υποδημάτων το 64,43 % είναι εγκατεστημένοι στην Κοινότητα της Βαλένθιας, οπότε οι συνέπειες για την απασχόληση σε τοπικό επίπεδο από τις αλλαγές στο παγκόσμιο εμπόριο είναι πραγματικά μεγάλες και έχουν τεράστιο αντίκτυπο στην Κοινότητα της Βαλένθιας. Επιπλέον, η εν λόγω περιφέρεια έχει πληγεί από άλλες τέσσερις περιπτώσεις μαζικών απολύσεων[7] για τις οποίες υποβλήθηκαν επίσης αιτήσεις ΕΤΠ στην Επιτροπή. 20. Εντός της Κοινότητας της Βαλένθιας, οι περιοχές που έχουν πληγεί περισσότερο από τις απολύσεις είναι οι Alto, Medio και Bajo Vinalopó, τρεις κομητείες που εξαρτώνται σε μεγάλο βαθμό από τη μεταποίηση υπόδησης. Ο αριθμός των απολυμένων εργαζομένων αυξήθηκε κατά 83 % στο άνω Vinalopó και διπλασιάστηκε στο Medio και στο Bajo Vinalopó το 2011 σε σύγκριση με το 2009. Οι προοπτικές για τη μελλοντική επανένταξη στην απασχόληση των απολυμένων εργαζομένων στην περιφέρεια αυτή δεν φαίνονται ενθαρρυντικές, καθώς τα Alto, Medio και Bajo Vinalopó αντιμετώπισαν και άλλες απολύσεις που αποτελούν ο αντικείμενο των δύο προαναφερόμενων αιτήσεων προς το ΕΤΠ για υποστήριξη: στην αίτηση EGF/2010/005 ES Comunidad Valenciana Natural Stone (528 απολύσεις στον τομέα της κοπής, μορφοποίησης και τελικής επεξεργασίας λίθων) και την αίτηση EGF/2011/006 Comunidad Valenciana Construction (1 138 απολύσεις στον κατασκευαστικό τομέα). Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανόμενης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 21. Όλα τα ακόλουθα μέτρα συνδυάζονται για να διαμορφώσουν μια συντονισμένη δέσμη εξατομικευμένων υπηρεσιών οι οποίες στοχεύουν στην επανένταξη των εργαζομένων στην αγορά εργασίας: – Αρχική συνέντευξη και συνεδρίες ενημέρωσης και επαγγελματικού προσανατολισμού: Είναι το πρώτο μέτρο που θα προσφερθεί σε όλους τους απολυμένους εργαζομένους και περιλαμβάνει 1) ενημέρωση σχετικά με απαιτήσεις για δεξιότητες και κατάρτιση, σχετικά με προγράμματα παροχής συμβουλών και κατάρτισης καθώς και επιδόματα και κίνητρα. 2) προφίλ των εργαζομένων και σχεδιασμός, εφαρμογή και παρακολούθηση εξατομικευμένης υποστήριξης. 3) εργαστήρια προετοιμασίας για τη συνέντευξη για θέσεις εργασίας. Οι συμμετέχοντες θα μάθουν, μέσω ασκήσεων στις οποίες υποδύονται διαφορετικούς ρόλους, πώς να αποφεύγουν τα συνήθη λάθη κατά τις συνεντεύξεις για μια θέση εργασίας. – Εντατική υποστήριξη για την αναζήτηση εργασίας: Θα περιλαμβάνει την εντατική αναζήτηση εργασίας, συμπεριλαμβανομένης της παθητικής και της ενεργητικής διερεύνησης των τοπικών και περιφερειακών ευκαιριών απασχόλησης. εργαστήρια και τεχνικές αναζήτησης εργασίας· και καθοδήγηση (δηλαδή εξατομικευμένη παρακολούθηση των ενεργειών για αναζήτηση εργασίας). – Κατάρτιση σε επαγγελματικές δεξιότητες που συνδέονται με τον κλάδο υπόδησης Οι συμμετέχοντες θα λάβουν εξειδικευμένη κατάρτιση για δεξιότητες σχετικά με επαγγέλματα υψηλής προστιθέμενης αξίας και, συνεπώς, μεγαλύτερης απασχολησιμότητας στον κλάδο υπόδησης. Επειδή οι θέσεις εργασίας για τις οποίες υπάρχει ζήτηση αφορούν κυρίως τον σχεδιασμό και το μάρκετινγκ, οι διάφοροι κύκλοι κατάρτισης θα επικεντρώνονται στην τεχνολογία υπόδησης, το σχέδιο με τη βοήθεια υπολογιστή, την εμβιομηχανική κάτω άκρων, τη συγκριτική αξιολόγηση στην ένδυση, κ.λπ. – Κατάρτιση για ειδικές επαγγελματικές δεξιότητες: Οι συμμετέχοντες στο μέτρο αυτό θα καταρτιστούν σε τομείς όπως η βιομηχανία γεωργικών ειδών διατροφής ή οι υπηρεσίες τροφοδοσίας και εστίασης, όπου υπάρχουν ευκαιρίες ή θα δημιουργηθούν βραχυπρόθεσμα ή μεσοπρόθεσμα. – Προώθηση της επιχειρηματικότητας. Εδώ περιλαμβάνονται: 1) Παροχή συμβουλών για σχέδια και πρωτοβουλίες με σκοπό την ανάπτυξη, παραγωγή και καθοδήγηση για βιώσιμες επιχειρήσεις ή σχέδια αυτοαπασχόλησης. Οι σύμβουλοι θα προσπαθήσουν επίσης να βρουν δυνατότητες αυτοαπασχόλησης εντός και εκτός της κομητείας και να τις προτείνουν στους συμμετέχοντες στο μέτρο. 2) Πλαισίωση για τη σύσταση επιχείρησης: Το μέτρο αυτό αποσκοπεί στην υποστήριξη απολυμένων εργαζομένων που θέλουν να δημιουργήσουν τη δική τους επιχείρηση και συνίσταται σε εξατομικευμένη καθοδήγηση σε όλη τη διάρκεια της σύστασης της επιχείρησης και υποστήριξη για τις διοικητικές διατυπώσεις. Εξατομικευμένη καθοδήγηση θα εξακολουθήσει να παρέχεται για τους συμμετέχοντες σε όλο το πρώτο έτος της αυτοαπασχόλησης. 3) Θα παρέχονται ειδικές δραστηριότητες κατάρτισης για τους εργαζομένους που επιθυμούν να ξεκινήσουν δική τους επιχείρηση. Οι δραστηριότητες αυτές θα καλύπτουν θέματα όπως την επεξεργασία μιας επιχειρηματικής ιδέας, τον σχεδιασμό, τη διενέργεια μελετών σκοπιμότητας, την προπαρασκευή επιχειρηματικών σχεδίων και την εξεύρεση χρηματοδότησης. – Κατάρτιση σε οριζόντιες δεξιότητες όπως βασική επιμόρφωση σε ΤΠΕ· κατάρτιση σε θέματα προσωπικής εξέλιξης· κατάρτιση για την απόκτηση δεξιοτήτων σε ομάδες στελεχών· κατάρτιση για εκπαιδευτές που αποβλέπει στην παροχή των αναγκαίων διδασκαλικών προσόντων για τους απολυμένους εργαζομένους των οποίων το προφίλ ενδείκνυται για να απασχοληθούν ως εκπαιδευτές. – Κατάρτιση για επιλογή προσωπικού. Η κατάρτιση αυτή θα έχει στόχο να καλύψει τις καθορισμένες ανάγκες των τοπικών επιχειρήσεων, οι οποίες, με τη σειρά τους, θα αναλάβουν να προσλάβουν τουλάχιστον το ένα τρίτο των εργαζομένων που συμμετέχουν σ’ αυτήν την κατάρτιση. – Επίδομα αναζήτησης εργασίας: Οι εργαζόμενοι που ολοκληρώνουν τη συμφωνημένη διαδρομή για επανένταξη θα λάβουν επίδομα 400, ευρώ που καταβάλλεται άπαξ. – Υποστήριξη για τη σύσταση επιχείρησης: οι εργαζόμενοι που επανεντάσσονται στην απασχόληση με τη δημιουργία δικής τους επιχείρησης θα λάβουν κατ’ αποκοπή το ποσό των 3 000 ευρώ. Το κίνητρο αυτό έχει σκοπό να καλύψει το κόστος σύστασης. – Συνδρομή στις δαπάνες μετακίνησης: Ως συμβολή στις δαπάνες μετακίνησης, οι εργαζόμενοι που συμμετέχουν στα μέτρα θα λάβουν το κατ’ αποκοπήν ποσό των 300 ευρώ. – Κίνητρα για επανατοποθέτηση: Μια επιδότηση μισθού ύψους 350 ευρώ μηνιαίως για μέγιστη περίοδο έξι μηνών θα καταβάλλεται στους εργαζομένους που επιστρέφουν στην απασχόληση. 22. Οι δαπάνες για τη χρήση του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν δραστηριότητες διαχείρισης και ελέγχου, καθώς και δραστηριότητες ενημέρωσης και δημοσιότητας. 23. Οι εξατομικευμένες υπηρεσίες που υπέβαλαν οι ισπανικές αρχές αποτελούν ενεργητικά μέτρα για την αγορά εργασίας, εντός των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι ισπανικές αρχές εκτιμούν ότι το συνολικό κόστος αυτών των υπηρεσιών ανέρχεται σε 2 392 100 ευρώ και ότι οι δαπάνες για τη χρήση του ΕΤΠ ανέρχονται σε 118 000 ευρώ (4,7 % του συνολικού ποσού). Η συνολική συνεισφορά που ζητείται από το ΕΤΠ είναι 1 631 565 ευρώ (65 % του συνολικού κόστους). Δράσεις || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες [άρθρο 3 πρώτο εδάφιο του κανονισμού (EΚ) αριθ. 1927/2006] Αρχική συνέντευξη και συνεδρίες ενημέρωσης και επαγγελματικού προσανατολισμού (Acogida y orientación profesional) || 350 || 1 251[8] || 438 000 Υποστήριξη για την εντατική αναζήτηση εργασίας (Apoyo intensivo en la búsqueda de empleo) || 275 || 1 142[9] || 314 250 Κατάρτιση σε επαγγελματικές δεξιότητες που συνδέονται με τον κλάδο υπόδησης (Formación para la recolocación en el sector del calzado) || 120 || 2 500 || 300 000 Κατάρτιση για συγκεκριμένα επαγγελματικά προσόντα (Formación para la recolocación en otros sectores) || 150 || 2 500 || 375 000 Προώθηση της επιχειρηματικότητας (Formación y asesoramiento al emprendedor) || 50 || 3 825 || 191 250 Κατάρτιση σε οριζόντιες δεξιότητες (Formación transversal para la mejora profesional) || 105 || 1 570 || 164 850 Κατάρτιση για επιλογή προσωπικού. (Formación para el empleo con prácticas) || 75 || 1 050 || 78 750 Επίδομα αναζήτησης εργασίας (Incentivo a la participación) || 350 || 400 || 140 000 Υποστήριξη για τη σύσταση επιχείρησης (Incentivo a la constitución de negocios) || 35 || 3 000 || 105 000 Συνδρομή για τα έξοδα μετακίνησης (Ayudas por desplazamiento) || 320 || 300 || 96 000 Κίνητρα ανακατάταξης (Incentivo a la inserción) || 90 || 2 100 || 189 000 Υποσύνολο εξατομικευμένων υπηρεσιών || || 2 392 100 Δαπάνες για τη χρήση του ΕΤΠ [άρθρο 3 τρίτο εδάφιο του κανονισμού (ΕΚ) αριθ. 1927/2006] Προπαρασκευαστικές δραστηριότητες || || 0 Διαχείριση || || 87 000 Ενημέρωση και δημοσιότητα || || 21 000 Δραστηριότητες ελέγχου || || 10 000 Υποσύνολο δαπανών για τη χρήση του ΕΤΠ || || 118 000 Σύνολο εκτιμώμενου κόστους || || 2 510 100 Συνεισφορά ΕΤΠ (65 % των συνολικών δαπανών) || || 1 631 565 24. Η Ισπανία επιβεβαιώνει ότι τα προαναφερόμενα μέτρα είναι συμπληρωματικά με τις ενέργειες που χρηματοδοτούνται από τα διαρθρωτικά ταμεία και ότι έχουν ληφθεί μέτρα για την αποφυγή διπλής χρηματοδότησης. Ημερομηνία(-ες) κατά την(τις) οποία(-ες) άρχισε ή προβλέπεται να αρχίσει η παροχή εξατομικευμένων υπηρεσιών στους πληττόμενους εργαζομένους 25. Στις 26 Μαρτίου 2012 η Ισπανία ξεκίνησε την παροχή εξατομικευμένων υπηρεσιών στους πληττόμενους εργαζομένους που περιλαμβάνονται στη συντονισμένη δέσμη μέτρων η οποία προτάθηκε για συγχρηματοδότηση από το ΕΤΠ. Συνεπώς, η ημερομηνία αυτή αποτελεί την αφετηρία της περιόδου επιλεξιμότητας για κάθε βοήθεια που θα μπορούσε να χορηγηθεί από το EΤΠ. Διαδικασίες διαβούλευσης με τους κοινωνικούς εταίρους 26. Η προτεινόμενη εφαρμογή συζητήθηκε σε πολλές συναντήσεις με τους κοινωνικούς εταίρους που αναφέρονται πιο πάνω στο σημείο 18. Κατά τη διάρκεια των συναντήσεων που έγιναν στις 17 Νοεμβρίου 2011 και στις 2, 14 και 21 Φεβρουαρίου 2012, έγιναν διαβουλεύσεις με τους κοινωνικούς εταίρους σε θέματα όπως το περιεχόμενο της ολοκληρωμένης δέσμης μέτρων, της κατανομής των ρόλων και των καθηκόντων και του προγραμματισμού των ενεργειών. 27. Οι ισπανικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 28. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι ισπανικές αρχές στην αίτησή τους: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζομένους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι επιλέξιμες ενέργειες που αναφέρονται ανωτέρω δεν επιχορηγούνται από άλλα χρηματοδοτικά μέσα της Ένωσης. Συστήματα διαχείρισης και ελέγχου 29. Η Ισπανία γνωστοποίησε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που διαχειρίζονται και ελέγχουν τα μέτρα του ΕΚΤ. Η γενική διεύθυνση ευρωπαϊκών έργων και κονδυλίων του Περιφερειακού Υπουργείου Οικονομίας και Δημόσιας Διοίκησης της Κοινότητας της Βαλένθιας[10] θα είναι ο ενδιάμεσος φορέας για την αρχή διαχείρισης. Χρηματοδότηση 30. Με βάση την αίτηση της Ισπανας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 1 631 565 ευρώ, ποσό που αντιπροσωπεύει το 65 % του συνολικού κόστους. Η βοήθεια που προτείνει η Επιτροπή στο πλαίσιο του Ταμείου στηρίζεται στις πληροφορίες που χορήγησε η Ισπανία. 31. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ, που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 32. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25 % του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006. 33. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 34. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2012 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 35. Οι πιστώσεις από τη γραμμή του προϋπολογισμού του ΕΤΠ θα χρησιμοποιηθούν για την κάλυψη του ποσού των 1 631 565 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/020 ES/Comunidad Valenciana υπόδηση, της Ισπανίας) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[11], και ιδίως το σημείο 28 της συμφωνίας αυτής, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[12], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[13], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Για τις αιτήσεις που υποβάλλονται από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ επεκτάθηκε, ώστε να περιλαμβάνει και την υποστήριξη απολυθέντων εργαζομένων, η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία, της 17ης Μαΐου 2006, επιτρέπει την κινητοποίηση του ΕΤΠ έως το ποσό των 500 εκατομμυρίων ευρώ ετησίως. (4) Στις 28 Δεκεμβρίου 2011 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 146 επιχειρήσεις που δραστηριοποιούνται στον κλάδο 15 της NACE αναθ. 2 («Βιομηχανία δέρματος και δερμάτινων ειδών»), στην NUTS II της Comunidad Valenciana (ES52), και την συμπλήρωσε με πρόσθετες πληροφορίες έως τις 23 Φεβρουαρίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού ύψους 1 631 565 ευρώ. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού ύψους 1 631 565 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE — αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) και Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 και COM(2012) 053. [8] Το πραγματικό εκτιμώμενο κόστος ανά εργαζόμενο που διαβίβασε το κράτος μέλος είναι 1 251,4286 ευρώ. Για να απλοποιηθεί η παρουσίαση στον πίνακα, ο αριθμός αυτός στρογγυλοποιήθηκε, χωρίς να τροποποιηθεί το συνολικό εκτιμώμενο κόστος για το μέτρο όπως υπολογίζεται από το κράτος μέλος. [9] Idem EUR 1 142, 7272 [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] ΕΕ C 139 της 14.6.2006, σ. 1. [12] ΕΕ L 406 της 30.12.2006, σ. 1. [13] ΕΕ C […], […], σ. […].